burgasdotpro/wikipedia huggingface dataset:
Cassiopeia A

Cassiopeia A je intenzívny rádiový zdroj v súhvezdí Kasiopeja.
Nachádza sa v zdanlivej blízkosti hviezdokopy M 52. Tento rádiový zdroj však nemá nič spoločné s hviezdokopou a pravdepodobne je pozostatkom supernovy. Predpokladá sa, že svetlo z výbuchu dorazilo k Zemi pravdepodobne pred 350 rokmi. Nijaké záznamy o jej vizuálnom pozorovaní však neexistujú. Na mieste rádiového zdroja môžeme nájsť vláknité hmloviny, ktoré sa doteraz rozpínajú rýchlosťami okolo 6000 km/s. Tieto zvyšky hviezdy vytvárajú prstencovú štruktúru s priemerom 4´, ktorá je však vizuálne veľmi slabá. Z jej spektra vedci úsúdili, že hmlovina obsahuje prvky kyslík, síru, vápnik, neón i ionizované železo. Toto pozorovanie potvrdzuje teóriu o vzniku prvkov vo hviezdach. Z týchto zvyškov žiariacich v röntgenovom spektre možno vypočítať hmotnosť pôvodnej hviezdy – asi 20 hmotností Slnka. Okrem Slnka je najsilnejším rádiovým zdrojom na oblohe a má najvyššiu hustotu toku žiarenia. Je od nás vzdialený asi 8000 svetelných rokov (niekde sa udáva až 11 000).
Pendolino

Pendolino (v preklade kyvadielko) je obchodné označenie elektrických (a malého množstva dieselových) jednotiek s aktívnym naklápaním vozňovej skrine. Vďaka tomuto naklápaniu môžu prechádzať oblúky s ohľadom na celkový stav trate až o 30 percent vyššou rýchlosťou ako obyčajné vlaky. Maximálna rýchlosť týchto vlakov býva nižšia, než u vysokorýchlostných jednotiek, okolo 250 km/h. Je to dané predovšetkým ich účelom, zvýšenie cestovnej rýchlosti na existujúcich tratiach. V súčasnosti Pendolino jazdí na dialkových spojoch ako je Karlovy Vary - Ostrava, alebo Praha - Košice. 
Vznik a vývoj koncepcie Pendolino.
V 70. rokoch vyvinuli v spoločnosti Fiat Ferroviaria v Savigliane (Taliansko) koncepciu vlaku, ktorý sa naklápa v oblúkoch, čo umožňuje ich prejazd vysokými rýchlosťami. Projekt sa rozšíril aj do ďalších krajín Európy a po niekoľkých úpravách pre severské prostredie s nízkymi teplotami aj do Fínska.
Prevádzka v Savigliane bola v r. 2000 odkúpená spoločnosťou Alstom, čím došlo k zmene názvu na Alstom Ferroviaria.
Naklápacie podvozky zo Savigliana boli použité i v nemeckých vlakových súpravách ICT (ICE-T) a ICT-D (ICE-TD).
Výskyt.
Pendolino jazdí v týchto krajinách:
Perspektívne sa uvažuje o rozšírení do Poľska a ďalších krajín východnej Európy.
Technológia bola použitá i v súpravách vyrábaných mimo Talianska:
Technické parametre.
Základnú zostavu tvoria tri vozne, z toho dva hnacie. Troj vozňové Pendolína prevádzkujú Slovinske železnice (Slovinsko). Talianske dráhy (Trenitalia) používajú deväť vozňové jednotky. Pokiaľ počet vozňov v jednotke nezodpovedá násobku troch, ide o vložené vozne bez pohonu a agregátov potrebných na funkciu celej jednotky.
¿A Quién Le Importa?

„¿A Quién Le Importa?“ (v preklade "Kto sa stará?") je tretí singel vydaný pred Thalíinym deviatym albumom, "Thalía" (2002). 
Skladba.
Túto skladbu napísal G. Berlanga a I. Canut a bola produkovaná Estéfano. Pôvodne hit pre španielsku skupinu z 80. rokov 20. storočia Alaska y Dinarama. Verzia skladby od skupiny Alaska y Dinarama bola neskôr uznávaná ako hymna gayov v španielsky hovoriacej LGBT komunite.
Videoklip.
Videoklip pre túto pieseň bol režírovaný Jebom Brienom a natočený v Manhattane, New York City, na lodi "Vyprážacia panvica". V tomto videoklipe, Thalía ukazuje svoj "punk look", a spieva svoju skladbu v gay klube. Miri Ben-Ari, ktorá hrá v piesni na husliach, sa tiež objaví v tomto videoklipe na krátky okamih.
Zoznam stôp.
vydaný v 2002
Tyristor

Tyristor je polovodičová súčiastka slúžiaca k spínaniu elektrického prúdu (najčastejšie výkonových obvodov), fungujúci ako riadený elektronický ventil.
Skladá sa zo štyroch vrstiev polovodiča v usporiadaní PNPN, takže v súčiastke sú tri P-N prechody. Je podobný dióde, obidve súčiastky majú dve hlavné elektródy - anódu a katódu, tyristor má navyše tretiu riadiacu elektródu. Na krajnej vrstve sú pripojené silové, na jednu z prostredných riadiaca elektróda. Pokiaľ na silové elektródy privedieme napätie, tyristor nevodí, až kým neprivedieme malé napätie aj na riadiacu elektródu. Potom sa tyristor lavínovite zopne a zotrváva vo vodivom stave, až dovtedy pokiaľ ním tečie prúd.
Je to veľmi účinný nástroj pre riadenie veľmi výkonných elektrických strojov. Najčastejšie sa používa v moderných elektrických lokomotívach pre pulznú reguláciu výkonu trakčných motorov pre jednosmerné napätie. K regulácii výkonu asynchrónnych motorov sa používajú vyspelejšie zariadenia IGBT.
Garbes

Garbes je fumarolové pole s dĺžkou 400 m a šírkou 10-20 m, ktoré sa nachádza na juhovýchodnom okraji planiny Hanleh v Džibutsku. V miestnom nárečí sa nazýva "„fajčiaca hora“". V okolí poľa sa nachádza aj väčšia oblasť výskytu bazaltových vyvrenín rôzneho veku - pliocén až pleistocén, čo dokazuje existenciu sopečnej činnosti v oblasti.
Boina (fumarolové pole)

Boina je fumarolové pole, nachádzajúce sa na brehoch jazera Abbé, na hraniciach Etiópie a Džibutska. V okolí sa nachádzajú bazaltové horniny pliocénno-pleistocénneho veku, patriace do súvrství Afarskej série.
Mazdaizmus

Mazdaizmus alebo mazdizmus alebo mazdeizmus bolo náboženstvo (náboženstvo mágov) starého Iránu, ktoré existovalo asi od 2. tisícročia pred Kr. (prípadne až od 9. storočia pred Kr.), a neskôr (možno okolo roku 1000 pred Kr. alebo až okolo roku 600 pred Kr.) bolo zreformované Zarathuštrom (Zoroasterom). Vzájomný vzťah mazdaizmu a zoroastrizmu nebol jasný, interpretoval sa rôzne a tieto náboženstvá či pojmy sa vzájomne sa prelínali.
Podstatou mazdaizmu je kult boha pravdy a dobra, tvorcu sveta menom Ahura Mazdá. Princípy mazdaizmu boli uvedené v Aveste. Hlavnou ideou mazdaizmu je dualistické chápanie sveta ako boja dobra (reprezentovaného Ahurom Mazdom) so zlom (reprezentovaným bohom ničenia a skazy Ahrimanom). 
Zarathuštra mazdaizmus reformoval na učenie (zoroastrizmus), ktoré malo silnejší etický rozmer a slabšiu kultovú a rituálnu stránku než pôvodný mazdaizmus. Neskôr, najmä za vlády Achajmenovcov, boli však Zarathuštrove zmeny revidované čiastočne naspäť smerom k syntéze s pôvodným mazdaizmom, hlavne v oblasti obnovy kultov a rituálov. 
Na rozdiel od zoroastrizmu mazdaizmus uctieval aj kmeňových bohov a postava Zarathuštru ako sprostredkovateľa medzi Ahurom Mazdom a panovníkom v ňom mala len malý význam.
Petr Hapka

Petr Hapka (* 13. máj 1944, Praha – † 25. november 2014) bol český skladateľ, hudobník, dirigent a spevák. Absolvoval konzervatórium. Zložil hudbu pre vyše 60 českých, slovenských a nemeckých filmov a televíznych seriálov (napr. Perinbaba, Tisícročná včela). Skladal taktiež pre viacerých populárnych interpretov ako napríklad Hana Hegerová, Richard Müller či Václav Neckář, ale aj sám pre seba. Dlhodobo spolupracoval tiež s textárom Michalom Horáčkom.
Durová stupnica

Durové stupnice sú diatonické stupnice, typické pre európsku hudbu. Názov je odvodený z latinského „durum“ - tvrdý.
C dur.
Základnou durovou stupnicou je C dur. Skladá sa z týchto tónov: C,D,E,F,G,A,H,C. Na klavíri sú to iba biele klávesy: 
Na vokálne (hlasové) účely majú tóny C-dur aj svoje slabičné názvy, to je tvz. solmizačná stupnica:
Prvý tón C, je základný tón stupnice. Medzi C/D, D/E, F/G, G/A a A/H je rozdiel (interval) jedného stupňa (na klavíri sa medzi nimi nachádza čierny kláves), kým medzi E/F a H/C je len poltónový rozdiel (na klavíri medzi nimi nie je žiaden kláves). Stupnicu C dur teda tvorí 5 celotónových a 2 poltónové vzdialenosti medzi jej tónmi, pričom poltónové vzdialenosti sú medzi 3./4. a 7./8. tónom.
Ďalšie durové stupnice.
Ostatné durové stupnice sú odvodené od C dur, od ktorého sa líšia svojou tonikou (základným (prvým) tónom), od ktorého je odvodený aj ich názov. Vždy však ostáva zachovaná poltónová vzdialenosť medzi 3./4. a 7./8. stupňom. Názvy durových stupníc píšeme veľkými začiatočnými písmenami. Aby mohli byť zachované rovnaké poltónové rozdiely ako v C-dur, musia byť použité tóny z pomocných klávesov klavíra (čierne klávesy). Aké tóny treba použiť je v notovom zápise vyznačené v predznamenaní na začiatku každého riadku (za kľúčom). Podľa toho hudobníci identifikujú danú stupnicu.
Napr.:
Všetky durové stupnice je možné rozdeliť na dve rovnaké polovice obsahujúce štyri tóny (prvá polovica obsahuje stupne 1-4, druhá 5-8), ktoré nazývame "tetrachordy". Durové tetrachordy majú dve celotónové vzdialenosti a za nimi nasleduje jedna poltónová vzdialenosť.
Durové stupnice s krížikmi.
Durové stupnice s krížikmi odvodzujeme tak, že nasledujúcu stupnicu začneme druhým tetrachordom pôvodnej stupnice a pridáme k nej ďalší tetrachord. Napr. druhý tetrachord C-dur začína notu G (t. j. 5. stupňom v C-dur), preto stupnica nasledujúca po C-dur bude G-dur. Aby ostali poltónové vzdialenosti zachované, každá takto odvodená stupnica bude mať o jeden krížik viac ako predchádzajúca (napr. C-dur nemá žiadny krížik, G-dur má jeden krížik). Tento krížik sa pridá k tretiemu tónu druhého tetrachordu, teda k 7. tónu novej stupnice (7. tón stupnice G-dur je "F", takže po zvýšení bude "Fis").
Durové stupnice s béčkami.
Durové stupnice s béčkami sa odvodzujú tak, že prvý tetrachord pôvodnej stupnice sa stane druhýml tetrachordom novej stupnice. Nasledujúcu stupnicu teda začíname o 4 stupne nižšie. V prípade C-dur to bude F-dur. Každá takto odvodená stupnica bude mať o jedno béčko viac, aby ostali poltónové vzdialenosti zachované. Béčko sa pridá k 3. stupňu prvého tetrachordu (a aj stupnice). Pre F-dur to je "H", takže po znížení to bude "b" (hes).
Adwa

Adwa môže byť:
Bipolárny tranzistor s izolovaným hradlom

Bipolárny tranzistor s izolovaným hradlom (, skrátene "IGBT") je druh tranzistorov pre veľmi vysoké spínané výkony (rádovo niekoľko desiatok kW) a frekvenciu spínania do 20kHz. Už s názvu vyplýva, že IGBT využíva výhodu jednoduchého riadenia MOSFET a nízky odpor bipolárnych tranzistorov.
Sú potrebné pri zariadeniach ako napr. meniče (DC/AC, AC/AC).
Pred zhruba 10-20 rokmi bolo pomerne ťažké vytvárať krátke vysokovýkonové impulzy rádu desiatok kW, pretože bipolárne tranzistory a hlavne tyristory boli síce výkonné, ale pomalé. Výkonové MOSFET so schopnosťou blokovať vysoké napätia mali zas veľmi veľký odpor v zopnutom stave a tým vznikali veľké výkonové straty, čo významne znižovalo účinnosť výkonových meničov.
Preto sa vytvorili IGBT. Tie ale boli veľmi drahé a tiež nespoľahlivé. Postupne sa však vyvíjali a ich cena v poslednom čase klesla natoľko, že sú už cenovo dostupné dokonca aj pre hobby.
Výhody:
Adwa (sopka)

Adwa (alebo Aabida, Amoissa, Dabita) je v súčasnosti neaktívny stratovulkán, nachádzajúci sa v južnom Afare v Etiópii, východne od staršej sopky Ayelu. Vrchol sopky je tvorený kalderou s rozmermi 4 × 5 km, prerušenou trachytickým dómom. Jej dno, severozápadné a juhozápadné svahy sú pokryté početnými troskovými kužeľmi. V kaldere sa nachádzajú aj aktívne fumaroly. Mladý bazaltový lávový prúd (vek len niekoľko tisíc rokov) sa rozprestiera na svahoch sopky a planine na juhovýchodnom okraji sopky.
Binárny vyhľadávací strom

Binárny vyhľadávací strom je dátová štruktúra založená na binárnom strome, v ktorom sú jednotlivé prvky (uzly, vrcholy) usporiadané tak, aby v tomto strome bolo možné rýchlo vyhľadávať danú hodnotu.
Vyhľadávanie v strome.
Hodnoty v uzloch sú usporiadané tak, že pre každý uzol stromu "u" platí:
Potom je možné v tomto strome jednoduchým spôsobom vyhľadať danú hodnotu "h":
Rýchlosť vyhľadávania.
Rýchlosť vyhľadávania závisí od toho, ako je strom vyvážený.
Pre vyhľadanie danej hodnoty v strome ním stačí prejsť raz vyššie uvedeným spôsobom. Časová zložitosť tohto algoritmu je úmerná výške stromu. Ak má binárny strom "n" listov, je jeho výška (a teda aj rýchlosť vyhľadávania) rovná minimálne log2 "n" a maximálne n. Otázka správneho vyváženia je z tohoto pohľadu kritická a rieši ju napríklad AVL strom.
Afrera Tärara

Afrera Tärara alebo Afrera (iné prepisy: Afrera Terara, Afdera, po taliansky Afderà) je v súčasnosti neaktívny stratovulkán, ležiaci osamotene v priesečníku troch zlomových systémov medzi masívmi Irta’ale, Alajta a Tat Ali v Etiópii. Sopka je tvorená prevažne ryolitovými horninami. Niektoré zdroje uvádzajú erupciu Afrery v rokoch 1907 a 1915, ale analýzy hornín poukazujú, že tieto sú staršie ako roky uvádzaných erupcií. Pravdepodobnejšie ide o erupcie sopky Alajta na západe. Napriek tomu posledná sopečná činnosť Afrery prebiehala nedávno, čoho dôkazom sú mladé ryolitové dómy na južných svahoch sopky.
Halda (dátová štruktúra)

Halda je stromová datová štruktúra, ktorá spĺňa dve podmienky:
Lokálna podmienka môže byť položená aj opačne: predok môže reprezentovať prvky väčšie ako potomkovia.
Edward Albee

Edward Franklin Albee III (* 12. marec 1928, Washington, USA† 16. september 2016, Montauk, New York) bol americký dramatik, ovplyvnený európskou absurdnou drámou.
Životopis.
Ako dvojtýždňové bábätko bol adoptovaný a so svojimi rodičmi odišiel do Westchester County v štáte New York. Jeho adoptívny otec, Reed A. Albee, syn magnáta Edwarda Franklina Albeeho II., vlastnil niekoľko divadiel. kde sa Edward prvý raz dôverne zoznámil s divadlom už ako dieťa. Jeho adoptívna matka Frances bola Reedovou treťou manželkou. 
Edward opustil domov až ako teenager. Vzdelanie získaval v Rye Country Day School, potom v Lawrenceville School, kde ho vylúčili zo školy. Navštevoval tiež Valley Forge Military Academy vo Wayne (Pensylvánia), ktorú úspešne ukončil v roku 1945 ako 17-ročný. Ďalej pokračoval v štúdiu na Choate Rosemary Hall, ktorú ukončil v roku 1946, potom navštevoval Trinity College v Hartforde, Connecticut odkiaľ bol v roku 1947 po roku a pol štúdia vylúčený pre záškoláctvo a odmietanie povinných návštev kaplnky. Ako poslednú školu navštevoval Columbia University v roku 1949. Je iróniou, že práve tento študent sa neskôr rozhodol venovať veľa času prednášaniu drámy ako profesor na University of Houston v rokoch 19892003. 
Jeho dlhodobý partner, sochár Jonathan Thomas, zomrel 2. mája 2005 po dvojročnom boji s rakovinou.
Tvorba.
Jeho tvorbu ovplyvnilo viacero európskych absurdných dramatikov, ako boli Jean Genet, Samuel Beckett, alebo Eugène Ionesco. Trikrát získal Pulitzerovu cenu za drámu - za dielo "A Delicate Balance" v roku 1967, "Seascape" v roku 1974 a hru "Three Tall Women" z rokov 1990/1991; v roku 2005 získal špeciálnu Tony Award za celoživotný prínos; the Gold Medal in Drama získal od American "Academy and Institute of Arts and Letters" v roku 1980; a taktiež získal Kennedy Center Honors a National Medal of Arts (obe v roku 1996).
Zoznam psích článkov/A

Tento index bol automaticky vygenerovaný podľa tejto . Obsahuje 22 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
af.
Afganský chrt
ai.
AidiAiredalský teriér
ak.
Akita Inu
al.
AlansAlexander MészárosAljašský malamut
am.
Americká akitaAmerický kokeršpaniel
an.
Anatómia psaAnglický chrtAnglický kokeršpanielAnglický seter
ap.
Appenzellský salašnícky pes
ar.
Ardénsky buviérArgentínska dogaArthur
as.
Asistenčný pes
au.
Austrálsky dobytkársky pesAustrálsky hodvábny teriérAustrálsky ovčiakAustrálsky teriér
Zoznam psích článkov/C

Tento index bol automaticky vygenerovaný podľa tejto . Obsahuje 5 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ca.
CACCACIBCAJCCane CorsoCanisterapia
Zoznam psích článkov/E

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ex.
Exteriér psa
Zoznam psích článkov/H

Tento index bol automaticky vygenerovaný podľa tejto . Obsahuje 4 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ha.
HačikóHandling (kynológia)Havanský psík
ho.
Hovawart
Zoznam psích článkov/I

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
im.
Imprinting
in.
Inteligencia psov
Zoznam psích článkov/K

Tento index bol automaticky vygenerovaný podľa tejto . Obsahuje 9 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
k-.
K-9
ka.
Kanárska dogaKaukazský ovčiak
ke.
Kern teriér
ko.
Koloman SlimákKomondorKonni Polgrejv
ky.
Kynologický Klub Anička KošiceKynológia
Zoznam psích článkov/M

Tento index bol automaticky vygenerovaný podľa tejto . Obsahuje 6 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ma.
Maďarský stavačMalý bradáčMaremansko-abruzský pastiersky pes
me.
Medzinárodná kynologická federácia
mo.
Mops
mu.
Mudi
Zoznam psích článkov/O

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ob.
Obrana (kynológia)
ov.
Ovčiarsky pes
Zoznam psích článkov/P

Tento index bol automaticky vygenerovaný podľa tejto . Obsahuje 16 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
pa.
Pastiersky pesPatron (pes)Patterdale teriér
pe.
Pekinský palácový psíkPerro pila argentinoPes domáciPes v dejinách
po.
Pohlavný život psaPointer (stavač)Poľný španiel
pr.
Pražský krysařík
ps.
PsinkaPsovod
pu.
Pudel
py.
Pyrenejský mastif
Zoznam psích článkov/S

Tento index bol automaticky vygenerovaný podľa tejto . Obsahuje 10 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
sa.
Samojed (pes)
se.
Sebadenitída u psovSeržant Stubby
si.
Sibírsky husky
sl.
Slovenská kynologická jednotaSlovenský čuvačSlovenský hrubosrstý stavačSlovenský kopov
st.
Stavač
sv.
Svätobernardský pes
Rovná daň

Rovná daň je druh dane, pri ktorej každý daňovník platí rovnakú daň. Ako príklad môžeme uviesť daň z hlavy (podľa teórie utilitaristov), kde si je každý rovný a platí aj rovnú daň, bez ohľadu na svoje príjmy. V praxi sa táto rovná daň často a nesprávne zamieňa s rovnakým percentom zdaňovania všetkých príjmov. V skutočnosti takáto daň znamená lineárne rastúce zdanenie, keďže daňovník, ktorý zarobí viac zaplatí aj väčšiu daň, ako daňovník, ktorý zarobí menej pri rovnakej percentuálnej daňovej sadzbe. Odhliadnuc od ďalších korekcií daňovo odpočítateľných položiek, ktoré umožňujú upraviť daňový základ smerom nadol, resp. nahor, čo robí z tejto nesprávne definovanej „rovnej“ dane regresívne (minimálna mzda), resp. progresívne („milionárska“ daň) zdanenie.
Gordonský seter

Gordonský seter je plemeno psa uznané v FCI v 7 skupine pod číslom 6. 
Vzhľad.
Psi tohto plemena majú neprehliadnuteľnú podobnosť s anglickým setrom. Celkovo pôsobia o niečo mohutnejším dojmom, napriek tomu, že ich výška a hmotnosť sa takmer neodlišujú od anglického setra.
Pre gordonského setra je príznačná hovábna dlhá srsť. Je hladká, ale mierne zvlnená. Na ušiach, na hrudi a na chvoste môže byť trochu dlhšia. Je sfarbená tmavočierna so znakmi v svetlo hnedej farbe, ktoré sú umiestnené na tlame, na nohách a povyše očí.
Povaha a temperament.
Tento vnešene pôsobiaci pes má celý rad výborných vlastností. Je považovaný za milého, prítulného a chápavého, nie za nepríjemne podlízavého a podriadeného.
Vhodné prostredie.
Ako poľovný pes, pri adekvátnej výchove a výcviku má mnohostranné využitie.
Vďaka jeho vrodenej trpezlivosti sa dá povedať, že jeho kontakt s deťmi je veľmi dobrý
Kyselina akrylová

Kyselina akrylová je triviálny názov pre kyselinu prop-2-énovú - CH2=CH-COOH. Pripravuje sa oxidáciou propénu s kyslíkom v plynnom prostredí. 
Kyselina akrylová je bezfarebná, číra kvapalina s charakteristickým zápachom. S teplotou vznietenia 440 °C a bodom vzplanutia 48 °C patrí medzi horľavé kvapaliny. Pri vyšších teplotách ľahko polymerizuje, pri teplote menšej ako 13 °C tuhne. Je neobmedzene miešateľná s vodou. Koncentrovaná kyselina akrylová je silná žieravina. Pri priamom styku leptá pokožku a sliznicu. Vo forme aerosólov a pár sa vstrebáva aj neporušenou pokožkou a veľmi silno dráždi pokožku aj sliznicu dýchacích ciest a očí.
Využíva sa na výrobu náterových hmôt, v stavebníctve.
Romário

Romário de Souza Faria (* 29. január 1966, Rio de Janeiro, Brazília), známy ako Romário je bývalý brazílsky futbalista. Romário bol súčasťou tímu Brazílie na Majstrovstvách sveta 1994, ktorá získala zlato. V 90. rokoch patril k najlepším útočníkom, hrával v Európe za PSV Eindhoven a Barcelonu a v Brazílii za Flamengo, Fluminense a Vasco da Gama. Profesionálne hral až do roku 2008, koniec aktívnej kariéry ohlásil vo veku 42 rokov.
Získal ocenenia Hráč roka 1994 a Zlatú loptu Majstrovstiev sveta 1994.
Zoznam literárnych článkov/Ó

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ód.
Óda
ón.
Óndra Łysohorský
ór.
Óran Kókó Host-bu
NSU

NSU môže byť:
Patent (právo vynálezcu)

Patent je zákonná ochrana vynálezov zaručujúcich vlastníkovi patentu výhradné právo na priemyslové využitie vynálezu. Na Slovensku sa udeľovanie patentov riadi zákonom č.435/2001 Z. z. o patentoch, dodatkových ochranných osvedčeniach (tzv. patentový zákon).
Na určité riešenie (vynález) môže byť autorovi udelený patent, ak riešenie spĺňa nasledovné podmienky:
Patentová ochrana je prísnejšia a oproti autorskej ochrane napríklad nedovoľuje:
Čo môže byť patentom 
Patenty sa udeľujú na vynálezy, ktoré sú nové, zahŕňajú vynálezcovskú činnosť a sú priemyselne využiteľné. Patentovať je možné nielen nové výrobky, zariadenia a technológie, ale aj chemicky vyrobené látky, liečivá, priemyselne produkčné mikroorganizmy, ako aj biotechnologické postupy a produkty získané ich pomocou.
Čo sa za patent nepovažuje
Forrest Gump (film)

Forrest Gump je adaptácia románu amerického spisovateľa Winstona Grooma (kniha vyšla roku 1986). Film mal kinopremiéru v USA 6. júla 1994. Hoci spoločnosť Paramount Pictures zarobila na tomto filme okolo 667 miliónov amerických dolárov, vyhlásila to za komerčný neúspech a nevyplatila Groomovi, autorovi pôvodného diela jeho podiel na zisku. Ten následne nepovolil sfilmovanie pokračovania príbehu z roku 1995 "Gump and Co."
Snímka bola nominovaná na trinásť Oscarov, z čoho šiestich získala a rozpráva príbeh muža, ktorý si kvôli svojmu relatívne nízkemu IQ (75), neuvedomuje významnosť udalostí dejúcich sa okolo neho. Pri jeho ceste životom stretáva mnoho historických osobností, ktoré svojim spôsobom ovplyvňuje.
Film sa natáčal od 8. augusta do decembra 1993 v štátoch USA - Kalifornia, Montana, Severná Karolína, Utah, Maine, Južná Karolína a Georgia.
Najzárobkovejší film Roberta Zemeckisa, štvrť miliardu prekonal v domácich kinách už za 66 dní.
Forrest Gump

Forrest Gump môže byť:
Prima

Prima (v minulosti Prima Family) je súkromná česká televízna stanica. V súčasnosti je druhou veľkou komerčnou televíznou stanicou v Česku, v sledovanosti sa bije o druhé miesto so štátnou ČT 1. Prevádzkovateľom je FTV Prima, ktorú vlastní FTV Prima Holding.
Sídlo.
Televízia Prima sídli v Prahe 10.
Vinohradská 3217/167
Praha 10, Strašnice
100 00 Praha 10
TV Nova

TV Nova je súkromná česká televízna stanica patriaca do skupiny CME. TV Nova bola prvou komerčnou televíziou v Česku a zároveň aj vo Východnej Európe. Jej prvým generálnym riaditeľom bol Vladimír Železný. Jej súčasní riaditelia sú Klára Brachtlová a Jan Vlček. Okrem vysielania samotnej Novy riadi aj televízne stanice (kanály) Nova Cinema, Nova Sport 1, Nova Sport 2, Nova Sport 3, Nova Sport 4, Nova Sport 5, Nova Sport 6, Nova International, Nova Action, Nova Fun, Nova Gold a Nova Lady.
História a majitelia.
V júni 1992 Fedor Gál s Petrom Kršákom, Jozefom Alanom, Petrom Hunčíkom a Vlastimilom Venclíkom založil spoločnosť CET 21 (do obchodného registra bola zapísaná 22. júna 1992), ktorá získala 30. januára 1993 licenciu na celoštátne televízne vysielanie. Televízia Nova TV začala vysielať 4. februára 1994 pod vedením generálneho riaditeľa Vladimíra Železného (ďalší spoločník CET 21). Na zabezpečenie financovania uzavrel CET 21 dohodu s mediálnou skupinou Central European Media Enterprises (CME, ktorú riadil Mark Palmer, bývalý americký veľvyslanec v Maďarsku) a Českou sporiteľňou o zriadení prevádzkovej firmy ČNTS – "Česká nezávislá televizní společnost", v ktorej CME vlastnila 66 %, Česká sporiteľňa 22 % a CET 21 12 %.  V auguste 1996 CME požičala Železnému 4,7 milióna dolárov, aby získal podiely od ostatných spoločníkov v CET 21 a stal sa väčšinovým vlastníkom licencie, čo sa mu aj podarilo. Neskôr postupne aj Železného podiel ovládlo a odkúpilo CME.
28. októbra 2019 sa skupina PPF Petra Kellnera a CME dohodli na prevzatí. PPF zaplatí za prevzatie CME okolo 2,1 miliardy amerických dolárov. Dohodu najprv odsúhlasilo valné zhromaždenie CME a skoro po roku (6. októbra 2020) aj Európska komisia (transakcia bola Komisii oznámená 1. septembra 2020). Dokončenie transakcie sa podľa informácií zverejnených na stránke spoločnosti CME očakáva 13. októbra 2020.
Sídlo televízie Nova.
Kříženeckého námestie 1078/5 
152 00 Praha 5
Jozef Vrablec

 
Prof. ThDr. Jozef Vrablec (* 4. marec 1914, Závod – † 20. marec 2003) bol slovenský rímskokatolícky kňaz, teológ v odbore pastorálna teológia a homiletika, profesor na teologickej fakulte Univerzity Komenského v Bratislave.
Gymnázium navštevoval v Nitre v rokoch 1925-1932. Teológiu študoval na bohosloveckej fakulte v Olomouci v rokoch 1932-1937), kde bol 7. júla 1937 vysvätený za kňaza. Doktorát teológie získal na Katolíckej bohosloveckej fakulte Univerzity Komenského v Bratislave v roku 1944. 
Životopis.
Pochádzal zo siedmich detí, má brata biskupa, dve rehoľné sestry a dvaja súrodenci sú laici. Sestra Anička v deň svojho krstu zomrela. Jeho brat Mons. Štefan Vrablec je emeritný pomocný biskup Bratislavsko-trnavskej arcidiecézy a titulárny biskup thasbaltský.. 
Potom zastával tieto funkcie: kaplán a profesor náboženstva v Nitre (1945-1952), defensor vinculi (1945), profesor na Vysokej škole bohosloveckej (1950), správca farnosti Klátova Nová Ves (1952-1973), okresný dekan (1955-1973), cirkevný sudca (1958-1973), advokát Arcibiskupského súdu tretej inštancie v Olomouci (1959-1973), generálny vikár (1973-1988), kanonik Sídelnej kapituly v Nitre (1973), veľprepošt kapituly (1979). Na Cyrilometodskej bohosloveckej fakulte v Bratislave prednášal ako docent kresťanskú filozofiu (1959) a pastorálnu teológiu (od roku 1968). 
V rokoch 1970-1995 účinkoval ako profesor pastorálnej teológie a vedúci katedry, predseda Slovenskej katechetickej komisie (1971), prodekan (1980-1982), dekan teologickej fakulty (1991-1994), konzultor diecézy (1988-1993), pápežský prelát (16.11.1990), profesor homiletiky na Teologickom inštitúte v Nitre (1994-1998). Zameriaval sa predovšetkým na základné otázky z homiletiky a pastorálnej teológie. Vynikol ako výborný kazateľ. Rozsiahla je jeho publikačná činnosť a význačná je aj jeho homiletická tvorba. Mnohé z jeho prác vyšli ako samizdaty.
Pipin III.

Pipin III., nazývaný Krátky alebo Malý (* 715, Jupille, Franská ríša – † 24. september 768, Saint-Denis) bol franský majordóm a neskôr v rokoch 751 až 768 kráľ Frankov. Bol to syn Karola Martela a otec Karola Veľkého.
Otcovo dedičstvo.
Tesne pred svojou smrťou rozdelil Pipinov otec Karol Martel, faktický vládca franskej ríše, merovejské kráľovstvo na dve sféry vplyvu pre svojich synov. Starší Karloman získal Austráziu, Alemaniu a Durínsko, mladší Pipin Neustriu, Burgundsko a Provensalsko. Najskôr ale museli bratia uhájiť svoje dedičstvo pred nevlastným bratom Grifom, ktorého nechali zavrieť do kláštora. Aby ich mocenský vzostup príliš nedráždil okolie, dosadili na trón bábkového merovejovca Childericha. Ten mal ich správcovstvu punc oficiality.Spolupráca oboch bratov bola ukončená odchodom Karlomana do kláštora a odovzdaním jeho území Pipinovi. Nie je ale známe, nakoľko bola bratská spolupráca iba zdanlivá a odchod Karlomana do kláštora dobrovoľným. 
Franský kráľ.
Pipinovi prestal stačiť titul majordóma. Jeho rodina už dlho vládla kráľovskou mocou, kráľovský titul jej však nenáležal. Nárok naňho podložil Pipin odpoveďou pápežovi na otázku, či je správne, aby vo Francúzku bol kráľom ten, kto v skutočnosti moc nedrží. Preto v odpovedi stálo, že správne je, aby kráľom bol ten, kto moc má. Roku 751 sa teda Pipin nechal v Soissons korunovať kráľom ("Rex franconum") a posledného merovejského panovníka poslal i so synom do kláštora. Začiatkom roku 754 pricestoval do Francúzska pápež Štefan II., ohrozovaný v Ríme Longobardmi. 28. júna 754 za prísľub podpory, korunoval v bazilike Saint-Denis pápež Pipina a jeho dvoch synov Karlomana a Karol za kráľa. V rokoch 755-756 potom Pipin Longobardom v severnom Taliansku naozaj porazil a znovudosadil pápeža. Daroval mu tiež rozsiahle územia v strednom Taliansku, ktoré sa stali základom pápežského štátu.
Pred svojou smrťou rozdelil ríšu medzi svojich dvoch synov Karola a Karlomana. Zomrel 24. septembra 768 a bol pochovany v bazilike Saint-Denis.
Spotrebná daň z minerálneho oleja

Spotrebná daň z minerálneho oleja (v rokoch 2002 - 2004 nazývaná "spotrebná daň z minerálnych olejov", do roku 2001 nazývaná "spotrebná daň z uhľovodíkových palív a mazív") je druh spotrebnej dane na Slovensku. Je upravená v zákone č. 98/2004 o spotrebnej dani z minerálneho oleja.
Predmet dane.
Predmetom dane sú minerálne oleje vyrobené na území Slovenska, dodané na územie Slovenska z iného členského štátu alebo dovezené na územie Slovenska z územia tretieho štátu.
Správa dane.
Správu dane vykonáva colný úrad, pričom jeho miestna príslušnosť sa riadi, ak ide o právnickú osobu, jej sídlom a ak ide o fyzickú osobu, jej trvalým pobytom.
Úsek (výroba)

Úsek je časť operácie výrobného postupu, v ktorom sa vykonávajú všetky práce spojené so zmenou tvaru alebo stavu súčiastky jedným alebo niekoľkými nástrojmi pri určitých pracovných podmienkach. Úseky sa ďalej členia na úkony.
Príklad.
Pri výrobe hriadeľa sa v operácii sústružiť môžu vyskytnúť nasledovné úseky:
Úkon (výroba)

Úkon je základný pracovný prvok výrobného postupu. Určuje sa jedným druhom výrobného času. Úkon je časť úseku a ďalej sa člení na pohyby.
Príklad.
Pri výrobe hriadeľa sa v úseku "sústružiť na čisto priemer D1" môžu vyskytnúť nasledovné úkony:
Pohyb (výroba)

Pohyb je krátka samostatná časť úkonu výrobného postupu, na ktorú je ešte možné úkon rozdeliť. Je to jeho najmenšia časovo merateľná zložka.
Príklad.
Pri výrobe hriadeľa sa úkon "zabrať triesku" môžu rozložiť na nasledovné pohyby:
Akcelerácia

Akcelerácia môže byť:
Mercedes-Benz

Mercedes-Benz je nemecká automobilka. Jej história sa začala v roku 1880 Gottlieb Daimler a Karl Benz položili základy motorizácie cestnej prepravy svojimi vynálezmi vysokootáčkového motora a automobilu, ktoré objavili nezávisle od seba. Následne v roku 1883 založil Karl Benz svoju vlastnú firmu Benz &amp; Cie a v novembri 1890 vznikla firma Daimler-Motoren-Gesellschaft (DMG), ktorú založil Gottlieb Daimler. Obaja zakladatelia slávnej automobilky (ešte nezávislí od seba) hľadali značku pre svoje produkty, ktorá by vyjadrila jedinečnosť a gracióznosť, ktorá už vtedy patrila k ich výrobkom. Spočiatku používali svoje priezviská. Až do roku 1909, kedy ozubené koleso (používané od roku 1903) nahradil vavrínový veniec okolo mena "Benz" (je súčasťou znaku dodnes). 
Pre firmu Gottlieba Daimlera bol zlomový prelom storočí keď začal používať úplne nové obchodné meno "Mercedes". Pri zrode novej obchodnej značky pre firmu DMG hral veľkú úlohu rodák z Lipska Emil Jellinek, ktorého fascinovali autá ako také a bol jedným z prvých majiteľov automobilov od DMG (prvé dostal v roku 1897). Ako obchodník (mimochodom tiež veľký priekopník v ére začínajúceho sa automobilizmu) s dobrými vzťahmi vo vyšších kruhoch vtedajšej spoločnosti začal predávať Daimlerove autá. On sám začal na automobiloch tejto značky v roku 1899 dokonca pretekať. A práve tu sa zrodil názov (budúca značka) Mercedes. Mercedes bola dcéra Emila Jellínka a toto meno používal ako svoj pseudonym pre seba ako jazdca a neskôr aj pre svoj pretekársky tím. Zlom prišiel v roku 1900, keď Jellinek uzavrel so spoločnosťou DMG zmluvu o predaji vozidiel a motorov Daimler. Spoločnosť sa rozhodla vyvinúť nový motor, ktorý mal niesť označenie "Daimler-Mercedes". Jellinekov pseudonym sa tak po prvýkrát stal značkou produktu.
Prvý automobil značky Mercedes (ešte nie Mercedes-Benz) je zároveň považovaný za prvý moderný automobil. Bol to pretekársky automobil pre Jellinka s výkonnom 35 koní a na tú dobu úžasnou radou inovácií ako bolo nízko uložené ťažisko vozidla, lisovaný oceľový rám, ľahký, vysoko výkonný motor a sendvičový chladič. Tento vtedajší zázrak na kolesách vyvinul Wilhelm Maybach, hlavný inžinier DMG.
Osobne automobily.
Úžitkové vozidlá
Nákladné vozidlá
Autobusy
Eurostar

Eurostar sú elektrické jednotky z rodiny vysokorýchlostných vlakov TGV prevádzkované na tratiach spájajúcich Londýn s Parížom a Bruselom, zachádzajú však aj na juh Francúzska - v lete do Avignonu, v zime do Bourg-St-Maurice v Alpách. Vlaky na svojej ceste využívajú Eurotunel. Cestovná doba 2:15 h do Paríža a 1:51 h do Bruselu. 
Na európskej pevnine využívajú vlaky už od 14. novembra 1994 vysokorýchlostnú trať (LGV) od Eurotunelu od Calais cez Lille po triangel pri Frétine, kde časť časť vlakov pokračuje na juh do Paríža a ostatné na severovýchod do Bruselu. Na anglickom brehu bol až septembri 2003 sprevádzkovaný 1. úsek vysokorýchlostnej trate HSL 1 (High Speed Line 1) Dollands Moors (britský portál Eurotunelu) - Ebbsfleet (predmestie Londýna) - vlaky Eurostar prichádzali v Londýne na stanicu Waterloo International s použitím tretej napájacej koľajnice po štandardnej trati. Od 14. novembra 2007 po dokončení 2. úseku HSL 1 medzi stanicou London St. Pancras a Ebbsfleetom bol cestovný čas skrátený o 20 minút.
Jednotky sú vo vlastníctve britskej spoločnosti Eurostar (11 ks + 7 ks 14-vozňových pre vnútroštátnu prevádzku), francúzskych železníc SNCF (16 ks, z toho 6 ks upravených i na napájanie 1,5 kVss) a belgických železníc SNCB/NMBS (4 ks). Jednotky sú tvorené dvomi štvornápravovými hnacími vozidlami a dvomi skupinami po 9 osobných vozňov vybavenými Jakobsovým podvozkom, vždy s jedným hnacím podvozkom na strane hnacieho vozidla. Toto usporiadanie je zvolené z bezpečnostných dôvodov, aby v prípade potreby bolo možné jednotku uprostred rozpojiť a odísť každej z týchto 2 častí samostatne.
Úrad priemyselného vlastníctva Slovenskej republiky

Úrad priemyselného vlastníctva Slovenskej republiky (skratka ÚPV SR) je ústredným orgánom štátnej správy pre oblasť priemyselného vlastníctva, na základe zákona č. 575/2001 Z. z. o organizácii činnosti vlády a organizácii ústrednej štátnej správy.
Vykonáva štátnu správu v oblasti ochrany vynálezov, úžitkových vzorov, topografií polovodičových výrobkov, dizajnov, ochranných známok, označení pôvodu výrobkov a zemepisných označení. Ročne registruje približne 3 000 ochranných známok a 600 vynálezov.
Vedie ústredný fond patentovej a známkovej dokumentácie, sprístupňuje ho verejnosti a pôsobí ako špecializované stredisko patentových informácií na Slovensku (iné strediská zriadené úradom).
Je gestorom medzinárodných zmlúv na ochranu priemyselného vlastníctva, ktorými je Slovenská republika viazaná. Podporuje rozvoj technickej tvorivosti a ochranu jej výsledkov, vzdelávanie a popularizáciu v oblasti duševného vlastníctva.
Úlohou úradu je nielen rozhodovať o poskytovaní ochrany na vynálezy, technické riešenia, dizajny a označenia výrobkov a služieb, ale aj zabezpečovať komplexné služby týkajúce sa sprístupňovania patentových a známkových informácií a metodicko-poradenskej činnosti pri práci s informáciami tohto druhu a vykonávania patentových a známkových rešerší.
Vestník Úradu priemyselného vlastníctva Slovenskej republiky

Vestník Úradu priemyselného vlastníctva Slovenskej republiky vychádza mesačne a obsahuje informácie o zverejnených patentových prihláškach, udelených patentoch, zapísaných úžitkových vzoroch, zverejnených prihláškach ochranných známok, zapísaných ochranných známkach, zapísaných dizajnoch, dodatkových ochranných osvedčeniach, topografiách polovodičových výrobkov a označeniach pôvodu výrobkov. Vo vestníku sú uverejňované oznamy o zápise zmeny vlastníctva predmetov priemyselných práv, zmeny mena prihlasovateľa či majiteľa, licencie, predĺženie a ukončenie ochrany a ďalšie dôležité úradné oznamy týkajúce sa predmetov priemysleného vlastníctva.
Swissmetro

Swissmetro je projekt bezdotykovej magneticky uloženej vysokorýchlostnej dráhy, spočiatku na území Švajčiarska, neskôr aj Európy, na ktorej by súpravy jazdili v tuneloch zbavených vzduchu až k technicky možnej hranici vákua.
Tým by bolo možné dosiahnuť cestovnú rýchlosť vyššiu než pri dnešných pozemných rýchlodráhach, až /h, pri zachovaní jednoduchej dostupnosti staníc v centre miest. Vlakové súpravy Swissmetra by jazdili v minimálnych intervaloch 5 až 10 minút, ako pri metre.
Podzemné spojenie by malo radikálne skrátiť čas cestovania medzi centrami aglomerácií, letiskami a dopravnými uzlami. Centrá Zürichu a Ženevy by sa priblížili na niečo cez pol hodiny, vrátane zastávok v Berne a Lausanne. Dnes to diaľnicou trvá okolo 3 hodín, lietadlom podobne. Cesta zo Zurichu do Bazileja by mala trvať niečo cez 10 minút, dnes je to asi hodina.
Podzemná poloha má výhodu aj v tom, že dráhu by nebolo počuť a bolo by možné vyhnúť sa dlhodobým politickým procesom a vysokým finančným odškodneniam na zaistenie trasy. Ochrana pred hlukom a ochrana majetku, zakotvená v zákonoch, je v husto obývanom Švajčiarsku z hľadiska prevádzkovateľov dopravných systémov jedným z hlavných problémov.
V rokoch 2004 a 2005 bol na ETH Lausanne projektom Histar (High Speed Train Aerodynamic Rig) začatý výskum a testy, ktoré majú za cieľ pripraviť prvú etapu realizácie okolo roku 2020.
Technológia.
Swissmetro je koncipované ako magnetická dráha vo dvojici jednosmerných tunelov, každý s priemerom iba 5 metrov. Problém odporu vzduchu by bol vyriešený technicky zvládnuteľným zriedením vzduchu v tuneloch. Tým by bola umožnená vysoká rýchlosť a nižšia spotreba energie, asi polovica oproti tradičnej železničnej dráhy.
Vozne Swissmetra by boli poháňané lineárnymi elektrickými motormi, ktoré by spolu s magnetickým nosným a riadiacim systémom zaručovali bezdotykový let na vankúši magnetického poľa rýchlosťou 500/h vo vákuu tunelov.
Sieť.
Projekt predpokladá spočiatku dve hlavné linky. Spojenie východ-západ, St. Gallen–Ženeva a sever–juh, Bazilej–Bellinzona (jedna z tradičných križovatiek Európy). V druhej etape by prišli spojenia do Sionu a Churu (turizmus a rozvoj regiónov).
Ako pilotná trasa je plánované spojenie Bazilej–Zurich, s počiatočnou skúšobnou prevádzkou prvých 20 kilometrov, ktoré by mali byť realizované v roku 2020.
Eurometro.
Ďalšou víziou, pokračovaním Swissmetra, je Eurometro. Cesta Bazilej-Hannover 1 a pol hodiny (dnes lietadlom 3 hodiny, InterCity Expresom 5 hodín).
Hlavne by išlo o dnes ešte zanedbávané spojenie na osi západ-východ. Priame spojenie, s cestovnou rýchlosťou okolo /h, Lyon–Mníchov by sa skrátilo na 1 hodinu 20 minút (dnes dráhou 9 a 1/2 hodiny), Lyon–Viedeň na 2 1/4 hodiny (dnes dráhou 15 hodín). Pomalšie spojenie so zastávkami vo všetkých dôležitých mestách s cestovnou rýchlosťou okolo /h by bolo Lyon–Mníchov 2 hodiny 10 minút, Lyon–Viedeň 3 1/2 hodiny.
Ďalšie osi Eurometra by boli Madrid–Viedeň a Paríž–Rím.
Externé odkazy.
http://swissmetro.com – portál Swissmetra
Lausanne

Lausanne je mesto vo frankofónnej časti Švajčiarska pri brehu Ženevského jazera v blízkosti Évian-les-Bains s Jurskými horami na severe vo vinohradníckej oblasti. Nachádza sa asi severovýchodne od Ženevy a je to hlavné mesto kantónu Vaud a okresu Lausanne. V meste sídli Medzinárodný olympijský výbor.
Dizajn (výrobok)

Dizajn je výtvarné riešenie priemyselného výrobku.
Dizajnom sa (podľa zákona o dizajne) rozumie vonkajšia úprava výrobku alebo jeho časti spočívajúca v znakoch, ktorými sú najmä línie, obrysy,farby, tvar, štruktúra alebo materiál samého výrobku alebo jeho zdobenia. Nemusí ísť nutne o výtvarné alebo grafické dielo. Dizajn môže podliehať právnej ochrane a dá sa registrovať ako predmet duševného vlastníctva najdlhšie na dobu 25 rokov.
InterCityExpress

Intercity-Express – v Rakúsku a Švajčiarsku, InterCityExpress v Nemecku (skrátene ICE) je označenie vysokorýchlostných vlakov, prevádzkovaných spoločnosťami DB, ÖBB a NS na území Nemecka a v niektorých priľahlých krajinách (Švajčiarsko, od 29. V. 1998 Rakúsko (Viedeň, Innsbruck), Holandsko, Belgicko, od 10. 6. 2007 aj Francúzsko, od 9. 12. 2007 aj Dánsko).
Výrobcom jednotiek je nemecké konzorcium vedené firmou Siemens AG. Okrem zákaziek pre DB vyrobilo vlaky aj pre Španielske železnice RENFE a Čínu, prebieha výroba pre RŽD.
Typy súprav.
Od počiatku výroby v 80. rokoch bolo vyvinutých niekoľko sérií:
- * verzie vyvážané do krajín nesusediacich s Nemeckom sú označované ako Velaro xxx
- ** rady 411 + 415 spolu 70 súprav
Acela Express

Acela Express je americký vysokorýchlostný vlak s aktívnym naklápaním vozňovej skrine prevádzkovaný národnou železničnou spoločnosťou Amtrak. Jednotky sú nasadzované na tzv. Severovýchodnom koridore medzi mestami Washington, D.C. a Boston. Sú vyrábané v spolupráci kanadskej spoločnosti Bombardier Inc. a francúzskej Alstom.
Technické informácie.
V celej dĺžke koridoru sú tri napájacie sústavy: 12kV/25Hz (Washington, D.C.-New York City); 12kV/60Hz (New York City-New Haven); 25kV/60Hz (New Haven-Boston). Vlaky Acela Express sú so všetkými kompatibilné. Konštrukčná rýchlosť je 265 km/h. Na trati je však maximálna povolená rýchlosť iba 240 km/h.
Jednotka sa skladá z 2 hnacích vozidiel a 6 hnaných (vložené). 8 asynchrónnych motorov (na každom hnacom vozidle 4) vydáva celkový výkon 9200kW. Súprava je naklápacia.
Iné projekty.
Tokijská univerzita

Tokijská univerzita (, skrátene ako: 東大"Tódai") je jedna z popredných výskumných univerzít v Japonsku. Univerzita má desať fakúlt s celkovým počtom okolo 30-tisíc študentov, pričom okolo 2100 z nich je zo zahraničia a päť oddelení sa nachádza v tokijských častiach Hongo, Komaba, Kašiwa, Širokane and Nakano.
Cisalpino

Cisalpino bola švajčiarska-talianska firma poskytujúca služby na poli železničnej dopravy na tratiach Talianska a Švajčiarska. Jazdí z Zurichu, Bazileja a Ženevy do Milána, Florencie, Benátok a Terstu (do 9.12. 2006 aj do Stuttgartu v Nemecku). Používa jednotky s naklápacími skriňami typu ETR 470, ktoré sú členom radu Pendolino ako aj štandardné vlaky s rušňom ťahajúcim vozne. ETR 470 sú talianskej výroby, vyrobila ich firma Fiat Ferroviaria v severotalianskom Savigliane, od r. 2000 Alstom Ferroviaria. Spoločnosť Cisalpino objednala 14 nových vlakov Pendolino ETR 610, ktoré sa vyznačujú moderným dizajnom. Majú byť nasadené do prevádzky od 13. decembra 2009.
Bod (geometria)

Bod je "bezrozmerný" základný geometrický útvar.
Označenie.
Graficky sa bod znázorňuje krížikom, označuje sa veľkým tlačeným písmenom.
Znázornenie:
Algebrický zápis.
Algebrický je každý bod pevne určený formula_1 súradnicami, kde formula_1 je rozmer priestoru, v ktorom sa nachádza. Napríklad v trojrozmernom priestore je bod pevne daný troma súradnicami, v dvojrozmernom priestore je bod určený dvoma súradnicami.
Vlastnosti.
Všetky geometrické útvary sú definované ako množina bodov.
Bod môžeme tiež považovať za úsečku s nulovou dĺžkou.
Základný geometrický útvar

Základné geometrické útvary sú útvary, z ktorých sú odvodené ostatné geometrické útvary.
V euklidovskej geometrii sú základné geometrické útvary bod, priamka, rovina a (trojrozmerný) priestor.
Donna Summer

Donna Summer pôvodným menom LaDonna Andrea Gainesová (* 31. december 1948, Boston, Massachusetts, USA – † 17. máj 2012, Naples, Florida, USA) bola americká speváčka známa predovšetkým vďaka tanečným hitom zo 70. rokov 20. storočia, ktorými si vyslúžila titul „kráľovná diskoték“. Taktiež je to jedna z mála disko speváčok, ktorá sa udržala v hitparádach až do neskorých 80. rokov. 
Hoci je známa hlavne ako jedna z najlepších speváčok disko éry, obsiahla aj žánre ako R&amp;B, rock a gospel, čo sú kategórie, v ktorých získala ceny Grammy. Predpokladá sa, že dokopy sa predalo vyše 120 miliónov jej albumov a singlov, čím sa zaraďuje medzi najpredávanejších umelcov. 
Zomrela 17. mája 2012 na rakovinu. V roku 2013 bola posmrtne uvedená do Rock and Roll Hall of Fame.
Regolit

Regolit (alebo zvetralinový plášť), z gr. "rhegos" - "pokrývať" + "lithos" - "kameň", je nespevnený heterogénny materiál, pokrývajúci povrch Zeme, Mesiaca, niektorých asteroidov, ako aj iných planét.
Na Zemi je súčasťou regolitu pôdna vrstva, nespevnené úlomky hornín (aluviálne sedimenty), pochádzajúce zo zvetrávacích procesov. Vo všeobecnosti je to "„všetko medzi nezvetranými skalami a vzduchom“".
Mesiac.
Prakticky celý povrch Mesiaca je pokrytý regolitom, zvaným aj "„mesačný prach“", holá skala sa nachádza iba v niektorých strmých kráterových stenách. Zvetralinová vrstva sa vytvorila počas 4,6 mld. ročnej histórie Mesiaca dopadmi meteoritov a mikrometeoritov. Vrstva zvetralín má v priemere 4-5 m, v starých horských regiónoch aj 10-15 m. Priemer jednotlivých zŕn je približne 100 µm.
Asteroidy.
Dôsledkom dopadov meteoritov na povrch asteroidov je tiež vznik regolitovej vrstvy, čoho dôkazom sú snímky povrchu asteroidu Eros, prípadne misia japonskej sondy Hayabusa na planétku Itokawa.
Všeobecne záväzné nariadenie

Všeobecne záväzné nariadenie alebo skrátene nariadenie, skratka VZN, je právna norma vydávaná orgánom samosprávy vo veciach územnej samosprávy a prenesenej štátnej správy, ktorá je všeobecne záväzná pre všetky osoby a subjekty pôsobiace na území daného samosprávneho celku.
Všeobecne záväzné nariadenie môže vydávať obec s pôsobnosťou na území danej obce, mesto s pôsobnosťou na území daného mesta a samosprávny kraj s pôsobnosťou na území daného samosprávneho kraja. Všeobecne záväzné nariadenie schvaľuje zastupiteľstvo. Na jeho prijatie je potrebný súhlas kvalifikovanej väčšiny poslancov zastupiteľstva (v prípade samosprávneho kraja je to trojpätinová väčšina všetkých poslancov, v prípade obce a mesta trojpätinová väčšina prítomných poslancov). Všeobecne záväzné nariadenie musí rešpektovať ústavu a zákony Slovenskej republiky a musí byť v súlade s princípmi právneho štátu.